Томаш Соучек

Томаш Соучек (роден на 27 февруари 1995 во Хавличкув Брод)  е чешки фудбалер, играч од средниот ред на Вест Хем Јунајтед и на чешката репрезентација.

Техничики одлики
Има репутација на енергичен box-to-box играч од средниот ред со одбранбени и напаѓачки квалитети. Тој е познат и по својте физички предиспозиции благодарение на неговата висина од 1,92 м.

Во англиските медиуми често е споредуван со Маруан Фелаини, играч кој своевремено исто така бил откриен и трениран од Дејвид Мојес, поради неговите квалитети во играта во воздухот.

Клупска кариера
Славија Прага
Соучек ја започнал својата кариера во екипата на , приклучувајќи се на академијата на клубот на 10-годишна возраст.

Во сезоната 2014-2015, тој бил позајмен на Викторија Жижков, екипа со која го направил своето професионално деби на 8 март 2015 година, во поразот на домашен терен со 1-2 од екипата на Фастав Злин во втората лига на Чешка. Сезоната ја завршил со 14 настапи без постигнат гол.

По завршувањето на позајмицата во Жижков, Соучек се вратил во Славија Прага каде го постигнал првиот погодок во својата кариера во победата со 4-0 над Височина Јихлава. За време на сезоната 2015-2016, тој го направил својот пробив во првиот тим на Славија играјќи во 29 од 30 првенствени натпревари забележувајќи притоа и два гола.

Сепак, следната сезона тој го загубил своето место во почетната постава како резултат на доаѓањето на Мишел Нгадеу Нгаџуи, поради што настапите на Соучек станале ограничени и тој запишал само 93 минути во период од три месеци поради што бил проследен на заем во Слован Либерец во зимскиот преоден рок.

Пред почетокот на сезоната 2017-2018, Славија го повлекла Соучек назад и тој станал одново редовен член на почетната постава, играјќи 27 натпревари во сезоната и постигнал 3 гола. На 9 мај 2018, тој го одиграл целиот натпревар за Славија Прага во победата со 3-1 над Јаблонец во финалето на Купот на Чешка, освојувајќи го својот прв трофеј во кариерата. Следната сезона, тој го освоил чешкото првенство со Славија и учествувал во одбраната на титулата во купот.

Вест Хем Јунајтед
На 29 јануари 2020, Соучек се преселил во англискиот Вест Хем Јунајтед на заем до крајот на сезоната 2019–2020, со опција за откупување на играчот во летниот преоден рок. Своето деби во Премиер лигата го имал на 1 февруари 2020, во ремито 3-3 на домашен терен против . Својот прв гол за чеканите го постигнал во победата со 3-2 на домашен терен над  на 1 јули 2020. Сезоната ја завршил со 13 настапи и 3 гола (сите постигнати после паузата поради пандемијата на КОВИД-19).

Задоволувајќи ја управата на Вест Хем и менаџерот Дејвид Мојес со своите игри во сезоната 2019-2020, на 24 јули 2020, Соучек бил откупен од Вест Хем за 21 милион евра потпишувајќи четиригодишен договор со лондонската екипа.

Својот прв првенствен гол за сезоната 2020-2021, Соучек го постигнал на 7 ноември 2020, носејќи им ја победата на чеканите во судиското продолжение од натпреварот против  на домашен терен добиен со 1-0. На 1 јануари 2021, Соучек го постигнал првиот гол во Премиер лигата за календарската 2021 година, погодувајќи ја мрежата на Евертон во успехот на Вест Хем со 0-1 на Гудисон Парк. Сезоната ја завршил со вкупно 41 настап и 10 гола, завршувајќи како најдобар стрелец на Вест Хем Јунајтед во Премиер лигата со 10 постигнати гола, колку што дал и Мајкл Антонио.

Репрезентативна кариера
Соучек ја претставувал Чешка во неколку младински репрезентации: под 19, под 20 и под 21 година.

Со репрезентацијата под 21 година играл на Европското првенство под 21 година 2017 во Полска, играјќи во сите три натпревари на Чешка на турнирот.

Своето деби за сениорската репрезентација, Соучек го имал на 15 ноември 2016 година, во пријателски натпревар против Данска. Својот прв гол за чешката репрезентација го постигнал во победата со 2-1 над  во уште еден пријателски натпревар.

На 24 март 2021, Соучек постигнал хет-трик во гостинската победа со 6-2 над  во натпревар од квалификациите за Светското првенство 2022.

Во јуни 2021, Соучек бил повикан во чешката репрезентација за Европското првенство 2020. Тој играл во сите три натпревари од групната фаза, а потоа бил и капитен на својата земја во победата со 2-0 над  во осминафиналето. Чешка го завршила учеството на првенството во четвртфиналето, после поразот од  со 1-2.

 Хронологија на репрезентативните настапи 

Статистика
 Клупска статистика 
Статистиката е ажурирана на 13 јуни 2021
 Сезона Клуб Првенство Национален куп Континентален куп Останати купови Вкупно Лига Наст Гол Лига Наст Гол Лига Наст Гол Лига Наст Гол Наст Гол2014-јан.2015    1Л  0  0  КЧ  -  -     -  -     -  -  0  0јан.-јун.2015  Викторија Жижков  2Л  14  0 КЧ  -  -     -  -    -  -  14  02015–2016 1Л 29  7 КЧ 2  0    -  -     -  -  31  72016-јан.2017 2Л 7  0  КЧ  1  0  ЛШ  5  0     -  -  13  0јан.-јун. 2017  Слован Либерец  1Л 12  0  КЧ 1  0     -  -     -  -  13  02017-2018 1Л 27  3  КЧ  4  0  ЛШ+ЛЕ  3во квалификациите+5  0+0     -  -  39  32018-2019  1Л 29+5  10+3  КЧ  2  3  ЛШ+ЛЕ  2+11  0+2    -  -  49  18 2019-јан.2020  1Л  17  8  КЧ  -  -  UCL  82 настапи во квалификациите  2  СЧ  1  2  26  12Вкупно Славија Прага  114  31    9  3    34  4    1  2  158  40 јан.-јун. 2020    ПЛ  13  3    -  -    -  -    -  -  13  3  2020-2021  ПЛ  38  10  ФАКуп+ЛК 3+0  0  -  -  -  -  -  -  41  10 Вкупно Вест Хем Јунајтед51  13   3  0   -  -   -  -  54  13Вкупно во кариерата191  44   13  3   34  4   1  2  239  53

Титули
Клупски
 Славија Прага
Прва фудбалска лига на Чешка : 1 
 2018-2019
Фудбалски куп на Чешка : 2 
 2017-2018, 2018-2019

Поединечни
 Чешки фудбалер на годината: 
 2019, 2020, 2023, 2024
 Златна топка (Чешка): 
 2020

 Наводи 

 Надворешни врски 

Томаш Соучек на soccerway 
Томаш Соучек на transfermarkt 
Томаш Соучек на espn 
Томаш Соучек на whoscored

Категорија:Живи луѓе
Категорија:Чешки фудбалери
Категорија:Фудбалери на ФК Вест Хем Јунајтед
Категорија:Родени во 1995 година